ทองลงมาขนาดนี้แล้วซื้อได้รึยัง? - FINNOMENA
26 ส.ค. 2560

ทองลงมาขนาดนี้แล้วซื้อได้รึยัง? คำถามนี้ถามกันมามากครับ ลองค่อย ๆ ดูไปทีละประเด็นไปด้วยกันนะครับ World Gold Council ล่าสุดได้ออก research พบว่าไตรมาสสองที่ผ่านมาความต้องการทองคำเพื่่อใช้เป็นเครื่องประดับและการลงทุนยังลดลงต่อเนื่องกว่า 10% เช่นเดียวกับธนาคารกลางต่าง ๆ ในโลกยังเทขายทองออกมาต่อเนื่อง
ขณะที่ปริมาณอุปทางทองคำปรับลดลงเล็กน้อย สรุปคืออุปสงค์ลงแรงกว่าอุปทานอย่างนี้ยังดูไม่ค่อยดีครับ ในส่วนของเงินเฟ้อช่วงนี้ก็ยังต่ำตามราคาน้ำมัน ดังนั้นก็ยังไม่ค่อย favor ทองเท่าไหร่
  เมื่อเดือนกรกฎาคม 58 ที่ผ่านมาทางการจีนประกาศว่าถือครองทองคำเพิ่มขึ้นอีกประมาณ 600 ตัน เป็นอีกปัจจัยที่ทำให้ราคาทองลงแรงในช่วงเดือนกว่าที่ผ่านมา อีกอันหนึ่งคือความกลัวว่าคนจีนจะขายทองคำที่มีไปชดใช้การขาดทุนหุ้นในช่วงที่ผ่านมา (อันนี้ไม่รู้จริงรึเปล่า)
  อีกประเด็นที่สำคัญคือความต้องการทองคำในไตรมาส 2/58 ของอินเดียผู้บริโภคทองเพื่อเป็นเครื่องประดับอันดับหนึ่งของโลกปรับลดลงถึง 23% หลัก ๆ มาจากการที่ปีนี้ไม่ค่อยมีฤกษ์มงคลตามปฏิทินฮินดู จึงทำให้ไม่ค่อยมีพิธีแต่งงานของอินเดียมากนักในปีนี้ (อย่างนี้ปีหน้าเดาว่าน่าจะกลับมาแต่งกันเยอะ) โดยราคาทองคำที่ซื้อขายกันในตลาดท้องถิ่นอินเดียตกลงต่ำกว่าราคาตลาดโลกซึ่งเป็นตัวสะท้อนความต้องการทองที่อ่อนแอได้เป็นอย่างดี
  ในส่วนของ Technical ภาพระยะยาว หลังจากราคาทองหลุด uptrend แล้วตอนนี้ยังเทรดอยู่ใน downtrend channel
  ดูภาพระยะสั้นลงมาอีกหน่อย ทองก็พอมีลุ้น rebound กลับมาเทรดในช่วง 1120 – 1250 เหรียญเหมือนกัน แต่ถ้าไม่ทะลุ 1250 ก็ยังอยู่ใน downtrend channel
สรุปคือทองยังไม่น่าลงทุนเท่าไหร่นักในชั่วโมงนี้ครับ ถ้ามีติดพอร์ตก็ควรมีไม่มากเช่นไม่เกิน 5% ของพอร์ตก็พอแล้วครับ
เจษฎา สุขทิศ, CFA
INFINITI Global Investors
The Ultimate Investment Solution
  แท็ก:
Gold
แชร์บทความ:
ผู้เขียน
FundTalk
คุณเจษฎา สุขทิศ, CFA เจ้าของนามปากกา FundTalk ปฏิบัติหน้าที่เป็น CEO ของ FINNOMENA โดยคุณเจษฎา มีประสบการณ์ยาวนานในสายงานผู้จัดการกองทุน มีความเชี่ยวชาญในการจัดพอร์ตลงทุนในสินทรัพย์ทั่วโลก และการเจาะลึกเพื่อเลือกหุ้นรายตัว